**Valtteri Virkkunen** (s. 18. helmikuuta 1991 Espoo) on suomalainen entinen jääkiekkoilija. Hän oli pelipaikaltaan keskushyökkääjä, mutta Virkkunen osasi pelata myös laidassa. Hän pelasi urallaan SM-liigaa Espoo Bluesissa ja Saimaan Pallossa yhteensä 334 runkosarjaottelua tehopistein 18+22=40 ja keräten 88 jäähyminuuttia sekä 42 pudotuspeliottelua tehopistein 3+3=6 ja keräten 16 jäähyminuuttia. Virkkunen saavutti Bluesissa SM-hopeaa keväällä 2011. Hänet tunnettiin on pelityyliltään puolustavana hyökkääjänä, joka pelasi useimmiten alemmissa ketjuissa. Virkkunen lopetti pelaajauransa terveydellisistä syistä 27-vuotiaana vuonna 2018.

Ura
---

### Seuraura

Virkkunen on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2006–2007. Virkkunen toimi tuolloin joukkueen kapteenina. Hän voitti Bluesissa myös A-nuorten Suomenmestaruuden vuonna 2009 ja SM-hopeaa vuonna 2011 sekä B-nuorten SM-pronssia vuonna 2008.

Virkkunen teki SM-liigadebyyttinsä 12. marraskuuta 2009, jolloin Blues kohtasi Rauman Lukon. Hän sai ottelussa peliaikaa 6.36 minuuttia. Virkkunen pelasi myös neljässä seuraavassa ottelussa ilman tehopisteitä, kunnes hänen värttinäluunsa murtui Virkkusen uran viidennessä SM-liigaottelussa Tapparaa vastaan. Hän pelasi loppukauden Bluesin A-nuorissa. Virkkunen pelasi aiemmin kauden 2009–2010 aikana miesten pelejä myös alle 20-vuotiaiden maajoukkueessa viiden Mestis-ottelun verran. Toukokuussa 2011 hän teki Bluesin kanssa 1+1-vuotisen jatkosopimuksen.

Kausi 2010–2011 oli Virkkusen tulokaskausi SM-liigassa. Hän teki yhteensä 38 runkosarjaottelussa tehot 3+6=9 sekä 11 playoff-ottelussa yhden syöttöpisteen. Virkkunen teki kauden toisessa ottelussaan 21. syyskuuta 2010 SM-liigauransa ensimmäiset tehopisteensä 1+1=2 vieraissa Turun Palloseuraa vastaan. Hän teki ottelun voittomaaliksi jääneen avausosuman sekä syötti Aleksi Laakson ylivoimalla tehdyn ottelun viimeistellyn 7–0-osuman. Virkkunen palkittiin ottelun *Ilta-Sanomien* yhden tähden tähtipelaajana. Hän pelasi kauden aikana myös kaksi Mestis-ottelua alle 20-vuotiaiden maajoukkueessa. Keväällä 2011 Virkkunen voitti Bluesissa SM-hopeaa sekä SM-liigassa että A-nuorissa.

Helmikuussa 2011 Virkkunen käytti sopimuksessaan olleen option ja teki vuoden mittaisen jatkosopimuksen Bluesin kanssa. Hänen kauttaan 2011–2012 lyhensi kuitenkin syyskuussa 2011 tullut jalkavamma, joka piti Virkkusen sivussa marraskuun maaottelutaukoon asti. Toukokuussa 2012 hän teki kaksivuotisen jatkosopimuksen Bluesin kanssa.

Harjoituskaudella 2013–2014 Virkkunen loukkaantui ja oli sivussa marraskuun maaottelutaukoon saakka. Loukkaantumisensa aikana hän teki taas kaksivuotisen jatkosopimuksen Bluesin kanssa. Kaudella 2014–2015 Virkkunen ehti pelata 19 ottelua Bluesissa ja yhdeksän ottelua lainalla Mestis-joukkue Kiekko-Vantaassa, kunnes hän siirtyi joulukuussa 2014 Bluesista Saimaan Palloon vaihdossa Ilmari Pitkäseen. Tammikuussa 2016 Virkkunen teki SaiPan kanssa kaksivuotisen jatkosopimuksen. Kausi 2016–2017 hänellä päättyi loukkaantumiseen aivan runkosarjan lopulla.

Huhtikuussa 2018 Virkkunen teki SaiPan kanssa vuoden mittaisen jatkosopimuksen. Jo heinäkuussa hän päätti kuitenkin lopettaa pelaajauransa terveydellisistä syistä.

### Maajoukkueura

Virkkunen voitti alle 18-vuotiaiden MM-pronssia vuonna 2009. Hän pelasi myös alle 20-vuotiaiden MM-kilpailuissa vuonna 2011 sekä World U-17 Hockey Challengessa vuonna 2008.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Blues | A-SM | 2 | 0 | 0 | 0 | 0 | – | – | – | – | – |
| 2008–2009 | Blues | A-SM | 27 | 1 | 3 | 4 | 0 | 10 | 2 | 2 | 4 | 31 | U18 | 6 | 0 | 1 | 1 | 4 |
| 2009–2010 | Suomi U20 | Mestis | 5 | 0 | 0 | 0 | 0 | – | – | – | – | – |
|  | Blues | A-SM | 30 | 6 | 6 | 12 | 36 | – | – | – | – | – |
|  | Blues | SM-liiga | 5 | 0 | 0 | 0 | 0 | – | – | – | – | – |
| 2010–2011 | Suomi U20 | Mestis | 2 | 0 | 0 | 0 | 2 | – | – | – | – | – | JMM | 6 | 1 | 0 | 1 | 2 |
|  | Blues | A-SM | 2 | 1 | 2 | 3 | 0 | 2 | 0 | 0 | 0 | 0 |
|  | Blues | SM-liiga | 38 | 3 | 6 | 9 | 14 | 11 | 0 | 1 | 1 | 14 |
| 2011–2012 | Blues | A-SM | 2 | 1 | 2 | 3 | 0 | 4 | 2 | 1 | 3 | 2 |
|  | Blues | SM-liiga | 34 | 1 | 3 | 4 | 8 | 7 | 0 | 0 | 0 | 0 |
| 2012–2013 | Blues | SM-liiga | 55 | 1 | 2 | 3 | 18 | – | – | – | – | – |
| 2013–2014 | Blues | SM-liiga | 26 | 0 | 2 | 2 | 6 | 6 | 1 | 0 | 1 | 0 |
| 2014–2015 | Kiekko-Vantaa | Mestis | 9 | 1 | 0 | 1 | 6 | – | – | – | – | – |
|  | Blues | SM-liiga | 19 | 0 | 0 | 0 | 18 | – | – | – | – | – |
|  | SaiPa | SM-liiga | 27 | 2 | 2 | 4 | 6 | 7 | 2 | 0 | 2 | 2 |
| 2015–2016 | SaiPa | SM-liiga | 38 | 7 | 0 | 7 | 4 | 6 | 0 | 2 | 2 | 0 |
| 2016–2017 | SaiPa | SM-liiga | 50 | 4 | 2 | 6 | 8 | – | – | – | – | – |
| 2017–2018 | SaiPa | SM-liiga | 42 | 0 | 5 | 5 | 6 | 5 | 0 | 0 | 0 | 0 |
| 9 kautta | yhteensä | SM-liiga | 334 | 18 | 22 | 40 | 88 | 42 | 3 | 3 | 6 | 16 |

Lähteet
-------

* Valtteri Virkkunen The Internet Hockey Databasessa (englanniksi)
* Valtteri Virkkunen Eurohockey-sivustolla (englanniksi)
* Valtteri Virkkunen *Elite Prospects*. Everysport Media Group AB.  (englanniksi)

### Viitteet

1. ↑  Blues (Arkistoitu – Internet Archive)
2. ↑  Valtteri Virkkunen *Jatkoaika.com*. Jatkoaika r.y.  Arkistoitu 29.10.2016. Viitattu 3.4.2018.
3. 1 2  Hurmerinta, Eero: Valtteri Virkkusen uralle aikainen päätös terveyssyistä *Jatkoaika.com*.  2.8.2018. Jatkoaika r.y. Viitattu 2.8.2018.
4. 1 2 3 4  Valtteri Virkkunen *Elite Prospects*. Everysport Media Group AB.  (englanniksi)
5. ↑  Tilastot - Liiga *liiga.fi*.  12.11.2009. Jääkiekon SM-liiga Oy.  Arkistoitu 15.10.2013. Viitattu 11.7.2011.
6. ↑  Jokipoikien Mutanen ja Ranta viikoksi Bluesiin *Jatkoaika.com*.  22.11.2009. Jatkoaika r.y. Viitattu 11.7.2011.
7. ↑  Arttu Luttinen Bluesiin – espoolaismiehistö julkistettiin *Jatkoaika.com*.  6.5.2010. Jatkoaika r.y. Viitattu 11.7.2011.
8. ↑  Raportti - Liiga *liiga.fi*.  21.9.2010. Jääkiekon SM-liiga Oy. Viitattu 11.7.2011. [vanhentunut linkki]
9. ↑  Tilastot - Liiga *liiga.fi*.  21.9.2010. Jääkiekon SM-liiga Oy.  Arkistoitu 11.1.2014. Viitattu 11.7.2011.
10. ↑  Karalahti jatkaa Bluesissa – Arnason lähti *Jatkoaika.com*.  28.2.2011. Jatkoaika r.y. Viitattu 11.7.2011.
11. ↑  Virkkunen pitkälle sairauslomalle *Jatkoaika.com*.  20.9.2011. Jatkoaika r.y. Viitattu 21.4.2012.
12. ↑  Arto Laatikainen palaa Espooseen – Blues julkisti joukkueensa *Jatkoaika.com*.  2.5.2012. Jatkoaika r.y. Viitattu 19.5.2013.
13. ↑  Virkkunen jatkosopimukseen Bluesin kanssa *Jatkoaika.com*.  9.10.2013. Jatkoaika r.y. Viitattu 23.4.2014.
14. ↑  SaiPa ja Blues vaihtoivat pelaajia *Jatkoaika.com*.  19.12.2014. Jatkoaika r.y. Viitattu 19.12.2014.
15. ↑  Virkkunen jatkaa Lappeenrannassa *Jatkoaika.com*.  18.1.2016. Jatkoaika r.y. Viitattu 18.1.2016.
16. ↑  SaiPalle kuusi jatkosopimusta - kolme ulkomaalaishyökkääjää pysyy Lappeenrannassa *Jatkoaika.com*.  10.4.2018. Jatkoaika r.y. Viitattu 10.4.2018.